open-index/open-wikipedia-markdown huggingface dataset:
Viktor Orlovskiy

**Viktor Orlovskiy** (1974-yil 12-aprel, Toshkent) – rossiyalik investor va tadbirkor. Fort Ross Ventures kompaniyasi asoschisi.

## Biografiyasi

### Hayotning boshlangʻich davri
Viktor Orlovskiy 1974-yil 12-aprelda Toshkentda tugʻilgan. 1996-yilda Toshkent aloqa elektrotexnika institutini „Avtomatik elektr aloqasi“ mutaxassisligi boʻyicha tamomlagan. 2001- yilda esa Moskva davlat iqtisodiyot, statistika va informatika universitetini „Moliya va kredit“ mutaxassisligi boʻyicha tamomlagan. Shuningdek u Angliyaning Uorvik universitetida MBA dasturi boʻyicha tahsil olgan.

## Manbalar
Pavel Tio

*Pavel Vladimirovich Tio* (1963-yil 20-may, Toshkent) – rossiyalik tadbirkor, Capital Group direktorlar kengashi raisi va asosiy egasi.

## Biografiyasi
Pavel Tyo 1963-yil 20-mayda Oʻzbekistonning Toshkent shahrida tugʻilgan. 1985-yilda Toshkent politexnika institutini tamomlagan.Issiqlik elektr stansiyalari boʻyicha ilmiy darajaga ega. Shundan soʻng „Oʻzbekgidroloyiha“ga issiqlik energetikasi boʻyicha muhandis boʻlib ishga kirdi.

2016-yilda u Rossiya Federatsiyasi Qurilish vazirligi huzuridagi Jamoatchilik kengashining koʻp qavatli qurilish boʻyicha komissiyasini boshqargan.

## Manbalar
Georgios Athanasiadis

**Georgios (Yorgios) Athanasiadis** (  ; 1962-yil 5-iyun ) - yunon erkin kurashchisi, Jahon va Yevropa chempionatlari sovrindori, Olimpiya oʻyinlari ishtirokchisi.

## Sportdagi karyerasi
1987-yil may oyida Bolgariyaning Veliko Tırnovo shahrida boʻlib oʻtgan Yevropa chempionati finalida u finalda SSSR vakili Arsen Fadzaevga yutqazgan. 1987-yil avgust oyida Fransiyaning Klermon-Ferran shahrida bo‘lib o‘tgan jahon chempionati finalida u o‘z imkoniyatlarini ko‘rib chiqib, Arsen Fadzaevga qarshi jangga chiqmagan. 1990-yil sentyabr oyida Tokiodagi jahon chempionati finalida Arsen Fadzaevga yutqazdi. 1992-yil iyul oyida Barselona Olimpiadasida u birinchi raundda janubiy koreyalik Go Young Xoni mag'lub etdi. Ikkinchi jang nemis Georg Shvabenlandga qarshi 0:0 hisobida durang bilan yakunlangan. Uchinchi jangda eronlik Ali Akbarnejadga yutqazdi va pley-offga chiqmasdan musobaqani yakunladi.

## Natijalari

* Kurash boʻyicha Yevropa chempionati 1982-yil — 6;
* Kurash boʻyicha jahon chempionati 1983-yil — 15;
* Kurash boʻyicha Yevropa chempionati 1984-yil — 7;
* Kurash boʻyicha Yevropa chempionati 1986-yil — 5;
* Kurash boʻyicha Yevropa chempionati 1987-yil — ;
* Kurash boʻyicha jahon chempionati 1987-yil — ;
* Kurash boʻyicha Yevropa chempionati 1988-yil — 4;
* Kurash boʻyicha Yevropa chempionati 1989-yil — 8;
* Kurash boʻyicha Yevropa chempionati 1990-yil —4;
* Kurash boʻyicha jahon chempionati 1990-yil — ;
* Kurash boʻyicha Yevropa chempionati 1991-yil — 5;
* Kurash boʻyicha jahon chempionati 1991-yil — 6;
* Kurash boʻyicha Yevropa chempionati 1992-yil — 11;
* Olimpiada 1992-yil — 11;
* Kurash boʻyicha Yevropa chempionati 1994-yil — 17;
* Kurash boʻyicha jahon chempionati 1994-yil — 11;
* Kurash boʻyicha Yevropa chempionati 1995-yil — 8;

## Manbalar
Marat Aubakirov

**Marat Gabbasovich Aubakirov** (1952-yil 23-fevralda) – sovet va qozoq harbiyi, general-mayor .

## Biografiyasi
Marat Aubakirov 1952-yil 23-fevralda Toshkent shahrida tugʻilgan. 1969-yildan boshlab SSSR Qurolli Kuchlari safida boʻlgan. Toshkent oliy umumqoʻshin qoʻmondonlik bilim yurtini (1973), Rossiya Federatsiyasi Zirhli Kuchlari Harbiy akademiyasini (1984) tugatgan. Tank, vzvod, rota, batalyon komandiri boʻlib xizmat qilgan. 1985-yilda Gruziya SSR Oliy Kengashi nomidagi Qizil Yulduz diviziyasining komandiri boʻlgan. 1988-yildan kichik komandirlarni tayyorlash oʻquv markazi boshligʻi etib tayinlangan.1996-yildan – Qozogʻiston Respublikasi Mudofaa vazirligining qurol-yarogʻ va texnika fondi boshligʻi boʻlgan. Shuningdek Qizil Yulduz ordeni bilan taqdirlangan.

## Mukofotlari

* Qizil yulduz ordeni
* "Harbiy hamdoʻstlikni mustahkamlagani uchun" medali
* „SSSR Qurolli Kuchlari faxriysi“ medali
* "SSSR Qurolli Kuchlariga 50 yil" yubiley medali
* "SSSR Qurolli Kuchlariga 60 yil" yubiley medali 
* "SSSR Qurolli Kuchlariga 70 yil" yubiley medali 
* 1-darajali „Buyuk xizmatlari uchun“ medali
* II darajali „Buyuk xizmatlari uchun“ medali
* III darajali „Buyuk xizmatlari uchun“ medali
* „Harbiy jasorat uchun“ medali va boshqalar.

*

## Manbalar

## Adabiyotlar

* 

## Havolalar
Shvartsberg Dora

**Shvartsberg Dora** ( tugʻilgan paytidagi ismi Izidora Rafailovna Shvartsberg, 1946-yil 27-mart, Toshkent shahri) – Avstriyalik skripkachi va musiqa oʻqituvchisi. Kareliya Respublikasida xizmat koʻrsatgan artist.
## Hayoti
Shvartsberg Dora yahudiy teatr musiqachilari oilasida tugʻilgan. Ota-onasi bilan Nikolayevda (1949-1955), keyin Kishinyovda yashagan. U yerda ota-onasi Moldovaning „Jok“ xalq raqs ansamblida ishlagan. Odessadagi P. S. Stolyarskiy maktabining bitiruvchisi (oʻqituvchi Beniamin Mordkovich). Moskva konservatoriyasini tugatgan (1966-1971-yil).

## Faoliyati
1969-yilda Paganini xalqaro skripka tanlovida 4-oʻrinni egallagan. Dora doimiy ravishda pianinochi Boris Petrushanskiy bilan duet kuylaydi. 1971-yilda Myunxendagi ARD tanlovida u bilan ikkinchi oʻrinni egallagan.

1973-yilda Isroilga koʻchib kelgan. Turmush qurgandan keyin, Nyu-Yorkka koʻchib oʻtadi. Soʻng, Mannes kollejida dars beradi. Shvartsberg muntazam ravishda Yevropa va Amerikaning konsert zallarida chiqish qilgan. 1989-yildan beri doimiy ravishda Rossiyada gastrollarda boʻladi. Uning argentinalik violonchelchi Xorxe Bosso bilan ijodiy dueti hammaga maʼlum. Marta Argerich bilan ansamblda ham chiqish qilgan.

Dora Shvartsberg koʻplab xalqaro musiqa tanlovlari va festivallari, jumladan Saxarov xalqaro sanʼat festivali ishtirokchisi va gʻolibi. 1976-yilda Karl Flesch skripka tanlovida birinchi oʻrinni egallagan. 1989–2018-yillarda Vena sanʼat va musiqa instituti professori boʻlgan. Talabalar orasida Patrisiya Kopatchinskaya, Marianna Vasilyevalar ham bor edi. 2018-yildan beri Tel-Aviv universiteti qoshidagi Buchman-Mehta musiqa maktabi professori boʻlib ishlamoqda.

## Oilasi
Otasi – Rafail Shvartsberg, skripkachi, Ruminiyadan. Onasi – Mira Izrailevna Shenderovich (1921-?), violonchelchi, Kiyevdan.
Qizi – Nora Romanova-Shvartsberg, skripkachi.

## Havolalar
* Stranitsa na sayte Proekta Marti Argerix
* Dora Shvarsberg i Xorxe Bosso v gostyax u Vladimira Molchanova v programme radio „Orfey“ „Randevu s diletantom“ (16.02.2008) (audio)

## Manbalar
Gennadiy Shlyapin

**Gennadiy Fadeyevich Shlyapin** (1912-yil 13-avgust, Kazalinsk – 1970-yil 13-avgust, Toshkent) – Sovet harbiy xizmatchisi. Ikkinchi jahon urushi yillarida 196-gvardiya miltiq polki, 67-gvardiya miltiq diviziyasi komandiri boʻlgan. Sovet Ittifoqi Qahramoni.

## Hayoti
Gennadiy Fadeyevich Shlyapin 1912-yilda Qozogʻistonning hozirgi Qiziloʻrda viloyati Kazalinsk shahrida tugʻilgan.

Agrosanoat texnikumini tamomlagan. U Kazalinskaya MTSda, keyin Osoaviaxim viloyat kengashida ishlagan. Qizil Armiyada 1934-1936, 1939 va 1940-yilllarda xizmat qilgan. 1941-yilda Toshkent harbiy piyodalar bilim yurtini tamomlagan. Keyinchalik maktabda oʻqituvchi boʻldi. Ulugʻ Vatan urushining birinchi kunlarida G. F. Shlyapin koʻngilli komandirlar guruhi bilan frontga ketdi. Urushni kichik leytenant sifatida boshlagan G. F. Shlyapin uni gvardiya polkovnigi unvoni bilan tugatdi.

Ulugʻ Vatan urushi davrida 1941-yil iyuldan frontda xizmat qilgan. 196-gvardiya miltiq polki (67-gvardiya miltiq diviziyasi, 6-gvardiya armiyasi, 1-Boltiq fronti) gvardiyasi mayor Shlyapin Belorussiya operatsiyasida ishtirok etgan. 1944-yil 23-24-iyunda uning polki Zaborye qishlogʻi (Sirotinskiy tumani, Vitebsk viloyati) hududida dushman mudofaasini yorib oʻtdi. U mavjud askarlardan foydalanib, Uzrechye qishlogʻi (Beshenkovichi tumani) ham ozod qilgan.

SSSR Oliy Kengashi Prezidiumining 1944-yil 22-iyuldagi farmoni bilan gvardiya mayori, 67-gvardiya diviziyasining 196-gvardiya otishma polki komandiri G. F. Shlyapin Sovet Ittifoqi Qahramoni unvoni bilan taqdirlandi.

1947-yilda otishma kursini, 1957-yilda Bosh shtab Harbiy akademiyasining Oliy akademik kurslarini tamomlagan. 1956-yil oktyabrdan 1957-yil noyabrgacha u Karpat harbiy okrugida ishlagan. 1958-yildan polkovnik Shlyapin zaxiraga olingan. Kazalinsk va Toshkentda yashab ijod qilgan.

Gennadiy Fadeyevich Shlyapin 1970-yil 13-avgustda vafot etgan.

## Mukofotlari

* Sovet Ittifoqi Qahramoni;
* Lenin ordeni;
* Qizil Bayroq ordeni;
* 2-darajali Bogdan Xmelnitskiy ordeni;
* 3-darajali Suvorov ordeni;
* 1-darajali Vatan urushi ordeni;
* ikkita Qizil Yulduz ordeni;

## Manbalar
Aleksandr Sorogovets

**Aleksandr Vladimirovich Sorogovets** (1971-yil 7-may, Toshkent, Oʻzbekiston SSR – 1995-yil 15-mart, Checheniston) – Birinchi Chechen urushi qatnashchisi, Rossiya Federatsiyasi Qahramoni, Ural harbiy okrugi 34-motooʻq diviziyasining 324-motooʻq polki razvedka boshligʻining yordamchisi, katta leytenant.

## Hayoti
Aleksandr Vladimirovich Sorogovets 1971-yil 7-mayda Toshkent shahrida tugʻilgan. Toshkent shahridagi (Qorasuv-1 m.) 209-sonli umumtaʼlim maktabini tamomlagan. Keyinchalik u kasb-hunar maktabida oʻqidi. Aʼlochi talaba boʻlgani uchun u Toshkent politexnika institutiga imtihonsiz oʻqishga kirgan. Ammo, keyinchalik harbiylik yoʻlini tanladi. 1989—1993-yillarda Toshkent oliy umumqoʻshin qoʻmondonlik bilim yurtida tahsil olgan.

Harbiy maktabni tugatgach, u Turkiston harbiy okrugiga, keyingi xizmatga yuboriladi. U harbiy xizmatni maxsus kuchlar brigadasining maxsus kuchlar guruhi qoʻmondoni va maxsus kuchlar komandirining oʻrinbosari sifatida bajargan. 1994-yilda Ural harbiy okrugidagi alohida maxsus kuchlar guruhiga qoʻmondonlik qilgan.

1995-yil 18-yanvarda 34-motooʻq diviziyasining 324-motooʻqchilar polki razvedka boshligʻining yordamchisi etib tayinlandi. Polk Yekaterinburgda joylashgan edi va Checheniston Respublikasiga joʻnatishga tayyorlanayotgan edi. 22-yanvar kuni 324-motooʻqchilar polkining boʻlinmalari Chechenistonga yetib kelishdi va Tolstoy-Yurt qishlogʻi yaqinida joylashishdi. 1995-yil 23-yanvardan boshlab harbiy harakatlarda qatnashdi.

U 1995-yil 15-martda Novye Atagi qishlogʻi yaqinida joylashgan Argun daryosi ustidagi koʻprik uchun jangda ogʻir jarohatdan vafot etdi. Vafotidan keyin „Rossiya Federatsiyasi Qahramoni“ unvoni berildi.

U Toshkentdagi Botkin qabristoniga dafn etilgan.

Aleksandr Sorogovets xotirasiga uning tugʻilgan qismida obelisk oʻrnatildi.

## Mukofotlari
* "Jasorat uchun" medali" (1995-yil 20-aprel);
* „Rossiya Federatsiyasi Qahramoni“ unvoni (1997-yil 29-yanvar).

## Manbalar

## Havolalar
* Герой Российской Федерации Сороговец Александр Владимирович на сайте Ташкентского высшего общевойского командного училища им. В. И. Ленина
* Уроки Первой чеченской кампании. Боевые действия 324-го мотострелкового полка в 1995 г.
* Федеральные силы. Убитые, пленные и пропавшие без вести в 1994-96. 324-й мотострелковый полк
Rustam Xalfin

**Rustam Xalfin** (1949-yil 14-oktyabr, Toshkent – 2008-yil 31-dekabr, Olmaota) – qozoq xalqining zamonaviy sanʼat rassomi va meʼmori.

XX asr Oʻrta Osiyo sanʼatining eng muhim namoyandalaridan biri. Ijrochilik, installyatsiya va video sanʼati bilan birinchilardan boʻlib shugʻullangan. Mintaqa sanʼat jamoatchiligiga katta taʼsir koʻrsatib, modernistik idrokda koʻchmanchi estetika kontsepsiyasini ishlab chiqqan.

## Hayoti
Rustam Xalfin 1949-yili Toshkent shahrida frontchi askar Nurmuhamed Abdrahmonovich Xalfin (1909–1974) oilasida tugʻilgan. Rustamning akasi – sovet va rus olimi Marat Nurmuhamedovich Xalfin (1940–2020).

1950-yili oilasi bilan birga Olmaotaga (Qozogʻiston SSR, SSSR) koʻchib oʻtadi. Keyin butun umrini shu shaharda oʻtkazgan.

U 1972-yil Moskva arxitektura institutini tamomlagan.

Rus avangardining koʻzga koʻringan vakili Vladimir Sterligovning shogirdi boʻlib, 70–90-yillar davomida „kosa gumbazli ong“ nazariyasini ishlab chiqqan.

1999-yilda LOOK galereyasini ochadi.

2005-yilda Xalfinning ijod namunalari nufuzli Venetsiya biennalesida Markaziy Osiyo pavilyonida namoyish etilib, qozoq zamonaviy sanʼati ilk bor dunyoga taqdim etilgan.

Rustamning rafiqasi va uning ilhomlantiruvchisi rassomi Lidiya Blinova boʻlib, doimiy ravishda kvartira koʻrgazmalarini oʻtkazib turgan.

## Ijodi
Bugungi kunda Rustam Xalfin merosining bir qismi 200 dan ortiq asarlardan iborat: rasmlar, installyatsiyalar, chizmalar, fotosuratlar, matnlar va boshqalar.

Rassomning yirik va taniqli loyihalari: „Yevrosiyo utopiyasi“ (jumladan, „Loy loyihasi“, „Danqa loyiha“), „Shimoliy varvarlar“.

## Koʻrgazmalari
Uning ishi 51-Venetsiya biennalesi (2005), Markaziy Osiyo paviloni, Off the Silk Road: No Mad’s Land, Haus der Kulturen der Welt, Berlin (2002) va re-orientation: Kunst zu Mittelasien, ACC Gallery, Veymar (2002) kabi nufuzli koʻrgazmalarda namoyish etilgan.

## Mukofotlari

1974-yil – Olmaota shahridagi Respublika maydonidagi uylarni loyihalashda ishtirok etgani uchun Butunittifoq yosh arxitektorlar ijodiyoti koʻrgazmasining diplomi, Moskva, Rossiya.

1999-yil – „Oʻz-oʻzini identifikatsiya qilish: futurologik prognozlar“ Zamonaviy sanʼat markazining birinchi yillik koʻrgazmasi Xalqaro hakamlar hayʼatining uchinchi mukofoti (G. Tryakin-Buxarov va L. Turganboeva bilan birgalikda), Olmaota, Qozogʻiston.

## Adabiyotlar
1. Sultanbaeva, Zitta / Nurieva, Asya. „Art-atmosfera Alma-Ati“ – Olmaota, 2016-yil. ISBN 978-601-7283-29-2

2. Rustam Khalfin Seeing through the artistʼs hand – Whit space gallery, London, 2007-yil. ISBN 978-0-9557394-0-8

3. Aleksandr Brener. „Jitiya ubiennix xudojnikov“ – Moskva, 2017-yil. ISBN 978-5-87987-110-4

4. Nazipa Yejenova. „Jivie spleteniya“ – Tsentr sovremennoy kulturi „Tselinniy“, 2020-yil. ISBN 978-601-06-6792-1

## Manbalar
Vasiliy Samoilenko

**Vasiliy Filippovich Samoilenko** (1895-yil 31-yanvar, Rossiya imperiyasi, Oqmola viloyati, Troitskoye qishlogʻi – 1981, Toshkent, SSSR) – sovet davri harbiy qoʻmondoni, polkovnik (03.05.1940), Qizil Bayroq ordeni sohibi (20.02.1928).

## Hayoti
Vasiliy Filippovich Samoilenko 1895-yil 31-yanvarda Qozogʻiston, Oqmola viloyati, Zerendinskiy tumanidagi Troitskoye qishlogʻida tugʻilgan.

### Harbiy xizmat

#### Birinchi jahon urushi
1914-yil 18-iyulda u ixtiyoriy ravishda harbiy xizmatga kirdi va 35-armiya korpusining 12-Kaliss otliq chegara polkiga yuborildi. Polk bilan Gʻarbiy frontda jang qildi. 1915-yil 15-iyulda Lyublin yaqinidagi jangda u ogʻir yaralanib, gospitalga evakuatsiya qilingan. Sogʻayib ketgach, 1916-yil 17-fevralda Oranienbaum shahriga 2-zaxira otliq polkiga yuborildi. 1916-yil 29-mayda u ushbu polkning oʻquv qoʻmondonligini tugatdi va yana 12-Kaliss ot polkiga kichik ofitser sifatida yuborildi. 1917-yil noyabrda demobilizatsiyadan soʻng Toshkent shahriga joʻnab ketdi. Frontdagi harbiy xizmati uchun u ikkita Avliyo Georgiy xochi ordeni va ikkita Georgiy medali bilan taqdirlangan.

#### Fuqarolar urushi
1917-yil 13-dekabrda u oʻz ixtiyori bilan Perfilyev partizan otryadiga qoʻshildi. Otryad bilan birga Orenburg yaqinida kazaklar bilan boʻlgan janglarida, Samarqand yaqinidagi kazak boʻlinmalarini qurolsizlantirishda, shuningdek, graf Dorerning millatchilik noroziliklarini bostirishda qatnashgan. 1918-yil fevral oyining oxirida u Toshkentda Qizil Armiya safiga oʻz ixtiyori bilan qoʻshildi va bronetransport vzvodiga komandir etib tayinlandi. Aprel oyida yangi tashkil etilgan 1-Turkiston otishma polkiga yuboriladi. May oyidan boshlab 1-Orenburg otliq polkining boshligʻi yordamchisi boʻldi. Uning tarkibida u Transkaspiy va Sharqiy frontlarda jang qilgan. U admiral A. V. Kolchak qoʻshinlari va general A. I. Dutov kazaklari bilan Orenburg, Uralsk, Buguruslan va Bugulma yaqinidagi janglarda qatnashgan. 1919-yil oktyabr oyida 1-Orenburg otliq polkidan Voronej yaqinidagi Janubiy frontga oʻtkazildi. May oyidan u Buxoro amiriga qarshi janglarda qatnashgan.

1945-yil noyabr oyidan polkovnik Samoilenko Ashxobod shahridagi 1134-piyoda polkiga qoʻmondonlik qildi. 1946-yil 2-aprelda kasallik tufayli zahiraga oʻtkazildi. U 1981-yilda Toshkentda vafot etdi.

## Mukofotlari
* ikkita Qizil Bayroq ordeni (20.02.1928, 30.03.1943)
* Qizil Yulduz ordeni (03.11.1944)
* "Shon-sharaf belgisi" ordeni (15.08.1936)
** "Jasorat uchun" medali (28.10.1967)
** "Ishchilar va dehqonlar Qizil Armiyasining XX yilligi" yubiley medali (1938)
** "Moskva mudofaasi uchun" medali (1944)

## Adabiyotlar
* 
* 

## Manbalar

## Havolalar
* «Память Народа» — информационный проект
Ivan Xvostikov

**Ivan Andreyevich Xvostikov** (1906-yilda Toshkent shahrida tugʻilgan – 1969-yil 7-avgustda vafot etgan) – sovet fizigi. Atmosferaning yuqori qatlamlarini oʻrganish boʻyicha mutaxassis.

## Hayoti
Ivan Xvostikov 1906-yili Toshkent shahrida tugʻilgan. I. S. Shklovskiy uni Buyuk Gertsog Nikolay Konstantinovichning nikohsiz oʻgʻli deb atagan. 1930-yillarning boshidan Davlat optik institutida faoliyatini boshlab, aspiranturada tahsil olgan. S. I. Vavilovning talabasi va ishchi xodimi.

1934-yilda Elbrus ekspeditsiyasida qatnashib, substratda uchgan.

1934-yilning oxirida nomzodlik dissertatsiyasini himoya qilib, keyingi yilning may oyida S. I. Vavilovning iltimosiga binoan doktoranturaga oʻqishga kiradi. Professor (1935), fizika-matematika fanlari doktori.

1935–1946-yillarda SSSR Fanlar akademiyasi Geofizika institutining Atmosfera optikasi laboratoriyasining (Leningrad, 1941-yildan Moskva) boshligʻi lavozimiga tayinlangan.

1943–1948-yillarda M. V. Lomonosov nomidagi Moskva davlat universitetining fizika kafedrasi professori boʻladi.

N. E. Jukovskiy nomidagi Butunrossiya harbiy akademiyasi professori, Davlat ilmiy tadqiqot instituti ilmiy xodimi.

1964-yildan Idoralararo geofizika qoʻmitasining tungi bulutlar boʻyicha ishchi guruhi rahbari etib tayinlanadi.

Ivan Xvostikov 1969-yil 7-avgustda saraton kasalligidan vafot etgan.

## Ilmiy faoliyati
Tungi bulutlarning balandlikdagi joylashishini tushuntiruvchi tadqiqot ishlarining muallifi. Xvostikov 1952-yilda kondensatsiya (yoki muz) gipotezasi deb ataladigan gipotezani ilgari suradi. Unga koʻra, tungi bulutlar muz kristallaridan tashkil topgan sirr bulutlari tuzilishiga oʻxshash tuzilishga ega.

1960-yillarda uning ikkita yirik monografiyasi nashr etilgan:

* Fizika ozonosferi i ionosferi. Moskva Akad nashriyoti. SSSR fanlari – 1963. 663 b.
* Visokie sloi atmosferi, [Tekst] Leningrad: Gidrometeorologiya nashriyoti, 1964 .- 605, [2] c. . il.

## Mukofotlari

* Ikkinchi darajali Stalin mukofoti (1949) – atmosfera optikasi sohasidagi ilmiy tadqiqotlar uchun (1948)

## Manbalar

## Havolalar

* Ivan Andreyevich Xvostikov. (1910-1969). Nekroloq. Axborotnoma Abastum.astrofizika.obs. , 1969
* Xvostikov Ivan Andreyevich 
* Shklovskiy I. S. Bitta nafrat hikoyasi
* Shklovskiy I. S. Echelon. Haqiqiy hikoyalar. – M.: „Yangiliklar“, 1991-yil. – 222 b.
* BIR NAFRAT HIKOYA
Sergey Noss

**Sergey Ignatiyevich Noss** (1898-yil 29-yanvar, Lyublin – 1958-yil 8-mart, Toshkent, Oʻzbekiston SSR) – SSSR Qurolli Kuchlari general-mayori, Polsha xalq armiyasi brigadasi generali.

## Hayoti
Sergey Ignatiyevich Noss kelib chiqishi boʻyicha belarus hisoblanadi. U Chelmdagi pravoslav diniy seminariyasining 4 semestrini tamomlagan, shundan soʻng 1915-yil kuzida Rossiya imperatorlik armiyasiga chaqirilgan. U vzvod (1916) va rotani boshqargan. Ikki marta yaralangan (1916-yil 20-sentyabr, 1917-yil 16-yanvar). 1918-yil 1-apreldan Qizil Armiya askari, 1919-yil maydan polk komandirining oʻrinbosari, 1919-yil noyabrdan polk komandirining oʻrinbosari boʻlgan. Rossiya fuqarolar urushi qatnashchisi hisoblanadi.

Keyinchalik u ofitserlar maktabida taktika oʻqituvchisi boʻlgan, 1938-yil sentyabrdan 1939-yil aprelgacha zaxirada qoldirilgan. 1940-yil yanvardan Tyumendagi ofitserlar maktabida oʻquv batalyoni komandirining oʻrinbosari boʻlgan. Oʻsha yili M.V.Frunze nomidagi Harbiy akademiyani tamomlagan.

1941-yil dekabrdan 1-piyoda diviziyasi (63-armiya) tarkibida Gʻarbiy frontda jang qildi. Keyinchalik 58-gvardiya miltiq diviziyasi (1-gvardiya armiyasi) va 161-oʻqchilar diviziyasida polkovnik unvoni bilan xizmat qilgan. 1943-yil 28-fevralda ogʻir yaralanib, 1943-yil noyabrigacha davolandi. Keyinchalik u 202-tog'li miltiq polki va 49-oʻqchilar korpusi shtab boshligʻi boʻlgan.

1944-yil 25-avgustda u Polsha armiyasiga xizmat qilish uchun yuborilgan va u yerda Polsha 2-armiyasining operativ boʻlimi boshligʻi boʻlgan. 1945-yil 10-oktyabrdan 3-Poznan harbiy okrugi qoʻmondonligi shtab boshligʻi, 1945-yil dekabrda Polsha Xalq Respublikasi Davlat Xalq Kengashi Prezidiumining qarori bilan u brigada generali lavozimiga koʻtarildi. 1947-yil may oyidan Rembertov shahridagi Polsha armiyasi Bosh shtabi akademiyasining oʻquv boʻlimi boshligʻi boʻlgan. 1948-yil mart oyida u SSSRga qaytib keldi.

1958-yil 8-martda vafot etgan va Toshkentdagi Botkin qabristoniga dafn etilgan.

## Mukofotlari
* Lenin ordeni (1945)
* Qizil Bayroq ordeni: uch marta, shu jumladan
** 1942-yil 2-dekabr
** 1943-yil 23-aprel
* 1-darajali Vatan urushi ordeni (1945)
* „Oltin xoch“ (1946)

## Adabiyotlar
* Janusz Królikowski. Generałowie i admirałowie Wojska Polskiego 1943-1990. — Toruń, 2010. — Т. III: M-S.

## Manbalar
Oksana Shilova

**Oksana Vladimirovna Shilova** (1974-yil 12-yanvar OʻzSSR, Toshkent) – rus opera xonandasi (soprano), Mariinskiy teatri solisti, xalqaro opera tanlovlari laureati.

## Biografiyasi
Oksana Shilova 1974-yil 12-yanvarda Oʻzbekistonning Toshkent viloyati Olmaliq shahrida oʻqituvchi oilasida tavallud topgan. Otasi shoir boʻlib, oʻz asarlari albomini nashr etgan. Uning birinchi musiqa oʻqituvchisi *E.* *V. Goncharova* shogirdi Oksananing qobiliyatini kashf etadi va uni Sankt-Peterburgga ukasi Kirov teatrining solisti *E.* *V. Fedotovning* oldiga olib boradi. Shundan soʻng Shilova N. A. Rimskiy-Korsakov nomidagi musiqa maktabiga oʻqishga kirdi. *M. L. Petrova* koʻp yillar davomida uning oʻqituvchisi boʻlgan.

Oksana kollejni tugatgach, eng yuqori ball bilan Sankt-Peterburg konservatoriyasiga (vokal va rejissyorlik boʻlimi, yakkaxon qoʻshiqchilik boʻlimi) va 1999-yilda Mariinskiy teatrining yosh qoʻshiqchilar akademiyasiga oʻqishga kirdi. Konservatoriyaning teatr studiyasida xonanda tomonidan ijro etilgan ilk rollari Belinda *(Persella, „Didona i Eney“*), Barbarina, Syuzanna *(Motsart, „Svadba Figaro*“) va Luiza *(Prokofyev, „Obrucheniye v monastire“*) boʻlgan. Oksananing konservatoriyadagi diplom ishi Violetta roli edi. 2007-yildan beri Mariinskiy teatri opera truppasining aʼzosi.

Oksana Vladimirovna Joan Sazerlend, Yelena Obrazsova, Mirella Freni, Renata Skotto, Ileana Kotrubas va Plasido Domingo bilan mahorat darslarida tahsil olgan.

2019-yilda Plasido Domingoning Moskvadagi yakkaxon konsertida ishtirok etgan.

## Mukofotlari
Oksana 2016-yil „Traviata“ operasida Violetta obrazini ijro etishda psixologik va vokal mahorati uchun Sankt-Peterburg tomoshabinlar jamiyatining „Teatr“ mukofoti bilan taqdirlangan.

2007-yil S.Moniushko nomidagi xalqaro tanlov, 2003-yil Y. Obrazsova konkursida III Xalqaro tanlov va Jenevada boʻlib oʻtgan xalqaro opera qoʻshiqlari tanlovi laureati boʻlgan.

## Manbalar
Azat Shibanova

**Azat Ilyasovna Shibanova** (, 1933-yil 5-avgust, Toshkent, SSSR – 2021-yil 7-yanvar, Olmaota, Qozogʻiston) – sovet va qozoq onkolog olimi, tibbiyot fanlari doktori (1981), professor (1990).

Sogʻliqni saqlash xodimi, Qozogʻiston onkologiya xizmati faxriysi, Qozogʻiston Respublikasida klinik sitologiya asoschisi, Qozogʻiston Respublikasi Klinik sitologlar assotsiatsiyasining faxriy prezidenti va Xalqaro sitologiya akademiyasining aʼzosi.

## Tarjimai holi
Azat Ilyasovna 1933-yilda Toshkent shahrida, taniqli sharqshunos olim, diplomat, jurnalist va oʻqituvchi, siyosiy va jamoat arbobi Ilyos Axmetov oilasida tavallud topgan.

Shibanova 1957-yilda OlmaOta shahridagi Davlat tibbiyot institutining davolash fakultetini imtiyozli diplom bilan tugatib, normal va patologik anatomiya fakultetining aspiranturasiga oʻqishga kirgan.

Azat 1960-yilda oʻsha paytda tashkil etilgan Qozogʻiston onkologiya va radiologiya ilmiy-tadqiqot institutiga ishga taklif qilingan. Mehnat faoliyatini oʻsma sitologiyasi laboratoriyasida kichik ilmiy xodim sifatida boshlagan. 1969-yilda ushbu laboratoriyani boshqargan.

Azat Ilyasovna 1978-yilda Qozogʻiston Sogʻliqni saqlash vazirligining bosh sitologi boʻlgan. U Qozogʻiston Respublikasi uchun sitologik xizmat tizimini yaratgan. Uning tashabbusi bilan barcha viloyat onkologiya klinikalarida markazlashgan sitologik laboratoriyalar tashkil etilib, bugungi kungacha muvaffaqiyatli faoliyat yuritmoqda.

Shibanova 2021-yil 7-yanvarda vafot etgan.

## Ilmiy, adabiy asarlari
Shibanova 1967-yilda „Arterioz kanalining morfogenezi masalasi“ mavzusida nomzodlik dissertatsiyasini himoya qilgan. 1982-yilda N. Bloxin nomidagi Rossiya onkologiya ilmiy markazida „Sitologik usul diagnostikasi va qiziloʻngach saratoni va saraton kasalligini davolash samaradorligini baholash“ mavzusida nomzodlik dissertatsiyasini himoya qilib, tibbiyot fanlari doktori unvonini olgan. 1990-yilda „Onkologiya“ ixtisosligi boʻyicha professor ilmiy unvoni berilgan.

Azat Ilyasovna 2012-yilda Moskvada nashr etilgan „Qiziloʻngach, oshqozon va ichak kasalliklarining sitologik diagnostikasi“ atlas qoʻllanmasining hammuallifidir.

## Manbalar
Iskander Xisamov

**Iskander Aminovich Xisamov** (1957-yil 23-iyulda Toshkentda tugʻilgan) – rossiyalik teleboshlovchi, jurnalist va siyosatshunos.

## Hayoti
Iskander Xisamov 1957-yil 23-iyulda Toshkentda tugʻilgan. 1978-yili Toshkent Davlat universiteti (ToshDU)ning jurnalistika fakultetini tamomlagan.

Xisamov 1978—1981-yillarda Samarqand viloyati „Leninskiy put“ gazetasida muxbir boʻlib ishlagan.

1981-yildan 1984-yilgacha – Toshkentning „Pravda Vostoka“ gazetasi mas’ul kotibining oʻrinbosari.

1984-yildan 1990-yilgacha – Oʻzbekiston SSR TASS respublika boʻlimida bosh muharrir.

1989-yilda SSSR xalq deputatlarining birinchi qurultoylarida TASSning parlament muxbiri boʻlib ishlagan.

1990–1991-yillarda – „Pravda Vostoka“ gazetasida boʻlim mudiri.

1991-yilda Moskva nashrlarida „Izvestiya“, „Literaturnaya gazeta“, „Trud“ gazetalarida faoliyat olib borgan. U Oʻzbekistondan turk-mesxetiyaliklarni genotsid qilish va deportatsiya qilish, respublika rahbariyati tomonidan avgust toʻntarishini qoʻllab-quvvatlash, ayollarni oʻz-oʻzini yoqish muammosiga bagʻishlangan tanqidiy maqolalarni nashr etgan. Shundan soʻng, Oʻzbekiston Kompartiyasi Markaziy Komiteti birinchi kotibi Islom Karimovning shaxsiy buyrugʻi bilan „Pravda Vostoka“ gazetasidan boʻshatilgan. Keyin Oʻzbekistonni tark etishga majbur boʻladi.

1992–1993-yillarda Rossiyaning „Megapolis“ va „Siti N“ nashrlarida jurnalist boʻlib ishlagan.

1993-yildan 1998-yilgacha – „Bronnitskiy News-Televiziya“ axborot-madaniy markazi direktori (Moskva viloyati).
1998-yildan – siyosat boʻlimi boshligʻi, 2000-yildan 2004-yilgacha – Rossiyaning „Ekspert“ jurnali bosh muharriri oʻrinbosari. Shu bilan birga, 1999–2000-yillarda Vladimir Poznerning tahliliy teledasturlari bosh muharriri boʻlib ishlagan.

2004-yilda „Ekspert-Ukraina“ jurnalini nashr qilishni tashkil qilib, u yerda 2009-yilgacha rahbarlik qiladi.

2009–2010-yillarda prezidentlik saylovlarida Sergey Tigipko shtabida ekspertlar guruhini boshqargan.

2010-yilda „Ekspert kengashi“ tahliliy markazini, „Islohotlar klubi“ UmumUkraina jamoat tashkilotini tashkil etib, unga rahbarlik qilgan. Soʻng, uning prezidenti etib saylanadi. Klub Ukrainadagi islohotlar va mamlakatni modernizatsiya qilishdan manfaatdor boʻlgan oʻrta biznes vakillarini birlashtiradi.

## Oilasi
Turmush oʻrtogʻi: Svetlana Valeryevna Xisamova (1983-yili tugʻilgan), jurnalist. Bolalari: Zarina (1980-yilda tugʻilgan), Dilyara (1985-yilda tugʻilgan), Amina (2011-yilda tugʻilgan), Nina (2014-yilda tugʻilgan).

## Manbalar
Mariya Shekerova

**Mariya Aleksandrovna Shekerova** (9-dekabr 1988-yil, Toshkent) – oʻzbek, keyinchalik rossiyalik dzyudochi va sambo kurashchisi, dzyudo boʻyicha Oʻzbekiston chempioni va Rossiya chempioni. Dzyudo boʻyicha Osiyo chempionatlari sovrindori, jahon chempioni, Yevropa kubogi sovrindori. Rossiya xalqaro toifadagi sport ustasi. Pekindagi 2008-yilgi Yozgi Olimpiyada oʻyinlari ishtirokchisi.

## Biografiyasi
Mariya Shekerova 9-dekabr 1988-yil Toshkent shahrida sportchilar oilasida tavallud topgan. Onasi yadro uloqtirish boʻyyicha sport ustasi, otasi koʻpkurash ustasi boʻlgan. Uning xolasi, amakisi va opalari ham yengil atletikachilar edi. Mariya birinchi sinfdan boshlab taekvondo, ushu, basketbol bilan shugʻullangan. 12 yoshida dzyudo bilan shugʻullana boshlagan va bir yildan soʻng Oʻzbekiston terma jamoasiga qoʻshilgan.

Sportchi 2007-yilda Respublika olimpiya zaxiralari kollejini tamomlagan. 2009-yilda Rossiyaga koʻchib oʻtgan Qozon federal universitetining jismoniy tarbiya fakulteti talabasi boʻlgan. Dinamo sport jamiyatini himoya qilgan.

## Sport natijalari

### Dzyudo
2004-yil dzyudo boʻyicha Oʻzbekiston chempionatida (78&nbsp;kg dan yuqori toifa) – , 2011-yil dzyudo boʻyicha Rossiya chempionatida (78&nbsp;kg dan yuqori toifa) – , 2012-yil dzyudo boʻyicha Rossiya chempionatida –  va 2013-yil dzyudo boʻyicha Rossiya chempionatida –  oʻrinni egallagan.

### Sambo
Mariya Aleksandrovna 2019-yil Sambo boʻyicha Rossiya chempionatida – , 2020-yil Sambo boʻyicha Rossiya chempionatida – , 2021-yil Sambo boʻyicha Rossiya chempionatida –  va 2022-yil Sambo boʻyicha Rossiya chempionatida –  oʻrinni qoʻlga kiritgan.

### Plyaj sambosi
Mariya Shekerova 2021-yil Plyaj sambosi boʻyicha Rossiya chempionatida – , 2022-yil Plyaj sambosi boʻyicha Rossiya chempionatida –  va 2023-yil Plyaj sambosi boʻyicha Rossiya chempionatida –  oʻrin sohibasi boʻlgan.

## Manbalar
Lev Shvarts

**Lev Aleksandrovich Shvarts** (1898-yil 17-noyabr – 1962-yil 24-fevral) – sovet bastakori, koʻplab sovet filmlari uchun musiqa muallifi sifatida tanilgan.

## Biografiyasi
Lev Aleksandrovich Shvarts 1898-yil 17-noyabrda Toshkentda (Turkiston general-gubernatori) shifokor yahudiy Ashkenaziylar oilasida tavallud topgan. Uning otasi Aleksandr Lvovich Shvarts Germaniyada (Berlin universiteti) tahsil olgan va ajoyib yuqumli kasalliklar shifokori edi. U oʻttiz yildan ortiq Toshkentning Eski shahar hududidagi erkaklar poliklinikasiga rahbarlik qilgan. Shvartsning oilasida bolalar besh yoshdan boshlab xususiy oʻqituvchidan musiqa oʻrganishgan. Inqilobdan keyingi 1917–1921-yillarda gimnaziyani aʼlo baholar bilan tamomlagan. Shvarts oʻz mahoratini oshirib, oʻsha davrning mashhur pianinochisi, Toshkentda vaqtincha yashagan K. N. Igumnov shogirdi V. I. Buyuklidan tahsil olishda davom etgan.

Shvarts 1922-yilda Chaykovskiy nomidagi Moskva davlat konservatoriyasiga oʻqishga kirish uchun tavsiyanoma olgan va 1925-yilda oʻqishga kirgan.

1927-yilda Moskva konservatoriyasida K. N. Igumnov (fortepiano) sinfni tugatgan va G. L. Katuar bilan kompozitsiyani oʻrgangan.

Lev Aleksandrovich 1927–1930-yillarda Gnesini nomidagi musiqa texnikumida fortepianodan dars bergan. 1931–1933-yillarda Butunittifoq radio qoʻmitasi kuychisi boʻlgan.

Shvarts 1935-yildan 1962-yilgacha oʻttizdan ortiq jonli va animatsion filmlarga musiqa yozgan bastakor sifatida tanilgan.

Shvarts 1962-yil 24-fevralda Moskvada vafot etgan. U Donskoy monastiri qabristonining 4-boʻlimiga koʻmilgan.

### Oilasi
Shvartsning rafiqasi Nadejda Gavrilovna Snejko-Blotskaya, rassom boʻlgan. Qizi – Suzanna Lvovna Bogdanova (Snejko Blotskaya), molekulyar biolog. U kimyogar Aleksey Alekseyevich Bogdanovning rafiqasi. Oʻgʻli – Aleksandr Lvovich Shvarts (1945–2020), sovet va rus rassomi, grafik rassom va musiqachi. Rafiqasining singlisi – Aleksandra Snejko-Blotskaya, sovet animatori boʻlgan.

## Manbalar
Igor Shabdurasulov

**Igor Vladimirovich Shabdurasulov** (1957-yil 3-oktyabr Toshkent shahrida tugʻilgan, Toshkent, OʻzSSR, SSSR) – rossiyalik siyosatchi va davlat arbobi. "ORT" OAJ sobiq bosh direktori.

## Hayoti
Igor Shabdurasulov 1957-yil 3-oktyabrda Toshkentda tugʻilgan. Moskva davlat universitetining geografiya fakultetini tugatgan (1979-yil, geomorfologiya va paleogeografiya fakulteti). SSSR Fanlar akademiyasining Geografiya institutida oʻz mutaxassisligi boʻyicha ishlagan.

1979–1991-yillarda – SSSR Fanlar akademiyasi Geografiya institutida muhandis, aspirant, katta muhandis, ilmiy xodim lavozimlarida faoliyat yuritgan.

1991–1992-yillarda – Fanlar akademiyalari Prezidentlari Kengashi Ijroiya byurosi direktorining oʻrinbosari.

1992–1992-yillarda – Rossiya Federatsiyasi Hukumati Madaniyat va taʼlim departamentining mutaxassis-ekspert, ijtimoiy-madaniy masalalar, madaniy va tabiiy merosni saqlash sektori mudiri.

1992–1993-yillarda – Rossiya Federatsiyasi hukumati fan, madaniyat va taʼlim boshqarmasi boshligʻining oʻrinbosari boʻlgan. OAV boʻlimiga rahbarlik qilib, oʻz vazifalari tufayli televidenieda professional ravishda ishlay boshlaydi.

1993-yil – Rossiya Federatsiyasi Prezidenti Administratsiyasi rahbarining yordamchisi.

1998-yil oktyabr – 1999-yil sentyabr – ORT OAJ bosh direktori (1998-yil sentyabrdan – vaqtincha vazifasini bajaruvchi; 1995-yil yanvar oyidan 2001-yil fevralgacha – ORT direktorlar kengashi va aktsiyadorlar kengashi aʼzosi) boʻlib ishlagan. Iqtisodiy inqiroz va bankrotlik tahdidi sharoitida davlat kreditini olib, buning natijasida telekompaniyaning Sovet davridan eskirgan texnik bazasini qayta jihozlagan. 1999-yilning sentyabr oyida ORTni tark etib, oʻz lavozimiga oʻsha paytda kanalning bosh prodyuseri boʻlgan Konstantin Ernstni tavsiya qiladi.

1999-yil sentyabr – 2000-yil iyul – Rossiya Federatsiyasi Prezidenti Administratsiyasi rahbarining birinchi oʻrinbosari.

2000–2010-yillari – „Triumf-yangi davr“ mustaqil xayriya fondi prezidenti, „Spartak“ xalq jamoasini qoʻllab-quvvatlash jamgʻarmasi bosh direktori, „Nika“ kinematografchilar avtonom notijorat tashkiloti direktori.

2001–2002-yillari – „Moskva TV-6 Moskva“ mustaqil radioeshittirish korporatsiyasi YoAJ direktorlar kengashi raisi.

2010-yildan 2020-yilgacha – INFLEX MChJ bosh direktori.

2012-yilning noyabridan 2013-yil martigacha – Sochi-2014 tashkiliy qoʻmitasi vitse-prezidenti.

## Mukofotlari

* Rossiya Federatsiyasi Prezidentining minnatdorchiligi (1996-yil 9-iyul) – *1996-yilda Rossiya Federatsiyasi Prezidenti saylovi kompaniyasini tashkil etish va oʻtkazishdagi faol ishtiroki uchun*.
* Rossiya Federatsiyasi Prezidentining minnatdorchiligi (1995-yil 14-avgust) – *1941-1945-yillardagi [[Ulugʻ Vatan urushi]]dagi Gʻalabaning 50 yilligini nishonlashga tayyorgarlik koʻrish va oʻtkazishdagi faol ishtiroki uchun*.

## Manbalar

## Havolalar

* Shabdurasulov Igor Vladimirovich. Biografiya.
Korneliy Shatsillo

**Korneliy Fedorovich Shatsillo** (1924-yil 12-aprel, Toshkent, TASSR, SSSR – 1998-yil 30-iyul, Moskva, Rossiya) – sovet va rus tarixchisi, flot tarixi va Rossiyada liberalizm tarixi boʻyicha mutaxassis. Tarix fanlari doktori, professor.

## Biografiyasi
Korneliy Shatsillo 1924-yilda Toshkent shahrida harbiy xizmatchi oilasida tavallud topgan. Uning otasi Sibir surgunlarining avlodidan, onasi esa Ural kazaklarining kambagʻal oilasidan chiqqan.

Fedorovich 1941-yilda Novosibirskdagi oʻrta maktabni tugatgach, Tinch okeani oliy dengiz maktabiga oʻqishga yuborilgan. Maktabni tugatgandan soʻng ofitser unvonini olgan. Korneliy suv osti kemasi ekipaji tarkibida Uzoq Sharqdagi harbiy harakatlarda qatnashgan. U oʻn yil davomida dengiz flotida xizmat qilgan. 1951-yilda ogʻir kasallik tufayli nafaqaga chiqqan.

## Taʼlimi va ilmiy darajalari
Korneliy Shatsillo 1955-yilda M. V. Lomonosov nomidagi Moskva davlat universitetining tarix fakultetini, 1958-yilda shu yerda aspiranturani tamomlagan. U A. L. Sidorovning shogirdi boʻlgan. Korneliy tarix fanlari nomzodi (dissertatsiya mavzusi: „Rossiya dengiz kemasozlik sanoatidagi moliyaviy kapital“), tarix fanlari doktori (1968, „Birinchi jahon urushi arafasida Rossiya qurolli kuchlarining rivojlanishi“ nomli dissertatsiyasi) va professor boʻlgan.

## Ilmiy-pedagogik faoliyati
Korneliy 1958-yildan SSSR Fanlar akademiyasining SSSR tarixi institutida (Rossiya Fanlar akademiyasining Rossiya tarixi instituti) ishlagan. Avval kichik keyinchalik bosh ilmiy xodim lavozimida faoliyat olib borgan.

### Oʻqituvchilik ishi
Fedorovich 1980-90-yillarda Moskva davlat tarix-arxiv institutida (Rossiya davlat gumanitar universiteti) dars bergan va rus liberalizmi tarixi boʻyicha maxsus seminar oʻtkazgan.

1998-yil 29-iyulda vafot etgan. U Moskvada Butovskoye qabristoniga dafn etilgan (7-boʻlim).

## Oilasi
Korneliyning rafiqasi Valentina Mixaylovna Astrova (1927-2001), shifokor boʻlgan. Oʻgʻillari – Vyacheslav (1953-yilda tugʻilgan) va Mixail (1960-yilda tugʻilgan), tarixchi boʻlishgan.

## Manbalar
Baxtiyor Qosimov

**Baxtiyor Qosimov** (; 1995-yil 1-oktyabrda, Andijonda tugʻilgan) – oʻzbek futbolchisi, Iroq Premyer-ligasi ishtirokchisi, Bagʻdodning „Amanat Bagʻdod“ klubida yarim himoyachi pozitsiyasida oʻynaydi.

## Faoliyati
Baxtiyor futbolchilik faoliyatini Andijonning „Andijon“ jamoasida boshlagan. Faoliyati davomida „Paxtakor-79“ jamoasida ham ijara asosida oʻynagan. Qosimov Andijon jamoasi tarkibida 2022-yilgi mavumgach oʻynagan. 2022-yilgi mavsumda Termizning „Surxon“ klubi bilan shartnoma imzolagan. Termiz jamoasi tarkibida yarim mavsum davomida oʻynagan va samarali oʻyinlari sababli yozgi transfer oynasida Qatarning „Al-Xor SC“ klubi tarkibiga oʻtgan.

Qatar jamoasi tarkibida bir yil davomida toʻp surdi va jamoa bilan birgalikda Qatar ikkinchi ligasida ikkinchi oʻrinni oldi. 2023-yil yozgi transfer oynasida Qatar jamoasi bilan shartnomasi yakunlandi va sentyabr oyida Olmaliqning „OKMK“ jamoasi bilan shartnoma imzoladi.

## Yutuqlari

* Oʻzbekiston Pro ligasi gʻolibi: 2018
* Qatar Ikkinchi ligasi ikkinchi oʻrin: 2022

## Manbalar

## Havolalar

* Baxtiyor Qosimov  Transfermarkt
* Baxtiyor Qosimov Soccerway
* Baxtiyor Qosimov
Sergey Zabolotnov

**Sergey Valentinovich Zabolotnov** (1963-yil 11-avgust, Toshkent, Oʻzbekiston SSR) – sovet suzuvchisi. 1986-yilgi jahon chempionatining bronza medali sovrindori va Yevropa chempioni. Yozgi Universiadaning koʻp karra chempioni va sovrindori. Yevropa rekordchisi (1984). SSSRda xizmat koʻrsatgan sport ustasi (1984).

## Faoliyati
Sergey Zabolotnov 1983-yilda 200 m masofaga chalqancha suzish boʻyicha Yevropa rekordini oʻrnatdi. U bu natijaga 2:00.42 soniya koʻrsatkich bilan 1983-yil 4-iyulda Kanadaning Edmonton shahrida oʻtkazilgan Jahon universiada oʻyinlarida erishdi. Bu natija bilan u oltin medalni qoʻlga kiritgan. U oʻzining ikkinchi Yevropa rekordini 1984-yil 15-fevralda Sovet qishki milliy oʻyinlarida oʻrnatdi (2:00.39).

1984-yil iyul oyining oxiri va avgust oyining boshlarida Los-Anjelesda boʻlib oʻtgan Yozgi Olimpiya oʻyinlari Sharqiy blok davlatlari tomonidan boykot qilingan. Shu sababli SSSRning Moskva shahrida Doʻstlik oʻyinlari oʻtkazilgan. Sergey Zabolotnov ushbu musoboqda ishtirok etgan. U Doʻstlik oʻyinlarining suzish musobaqasi 200 m masofaga chalqancha suzish boʻyicha jahon rekordini yangilab oltin medalni qoʻlga kiritgan (1:58.41). Bu vaqtda 1984-yilgi Yozgi Olimpiya oʻyinlarida 200 m masofaga chalqancha suzish boʻyicha Rick Carey rekordchi boʻlgan edi (1:58.86). Ushbu rekord Rick Carey va Zabolotnov tomonidan yangilanmasidan uch hafta oldin 2:00.23 natija boʻlgan.

Sergey Zabolotnov 1988-yilda Janubiy Koreyaning Seul shahrida boʻlib oʻtgan Yozgi Olimpiya oʻyinlarida 100 va 200 m masofaga chalqancha suzishda qatnashib, ikkala bahsda ham toʻrtinchi oʻrinni egalladi. U 100 m masofaga chalqancha suzishda 55.37 soniya, 200 m masofaga chalqancha suzishda esa 2:00.52 soniya natija qayd etdi. 4×100 m estafeta bahsida Sovet jamoasi bilan finalda AQSh va Kanada jamoalaridan ortda qolgan holda bronza medalini qoʻlga kiritdi.

Hozirgi kunda Sergey Zabolotnov suzish boʻyicha murabbiylik qiladi.

## Manbalar
Anvar Boynazarov

**Anvar Boynazarov** (1989-yil 10-yanvar, Toshkent) – oʻzbek muay-tay kikbokschisi va aralash yakkakurash ustasi. U avvalroq kikboksing boʻyicha Glory promouterligi uchun kurashgan va Giga Chikadze, Fabio Pinka va Abdellah Ezbirilar ustidan gʻalabalarga erishgan.

## Kikboksingdagi faoliyati
Anvar Boynazarov 1989-yil 10-yanvarda Toshkent shahrida tugʻilgan. Boynazarov yoshligida ukasi Firdavs bilan muay-tay bilan shugʻullanib, sportdagi faoliyatini boshlagan. Fabio Pincani Glory 47: Lyon musobaqasida yarim finalda magʻlub etganidan soʻng mashhurlikka erishdi. Jangda autsayder sifatida koʻrilganiga qaramay, u ikkinchi raundda Pincani nokaut qilishga muvaffaq boʻldi, bu unga „KO of the Night“ mukofotini va Combatpress.comning maxsus sovrinini qoʻlga kiritishga yoram berdi. Bu gʻalabadan soʻng Boynazarov finalga yoʻl oldi va Abdelloh Ezbiri bilan toʻqnash keldi. Finalda Ezbiri gʻalaba qozondi.

Shundan soʻng Anvar yengil vazn toifasida vaqtinchalik Glory chempionlik unvoni uchun Kevin VanNostrandga qarshi jang qildi. VanNostrand jangda birinchi raundda nokaut bilan gʻalaba qozondi.

Ushbu ikki magʻlubiyatdan keyin u Xitoydagi EM Legend 27 turnirida Thodkhui MR bilan jang qildi va magʻlubiyatga uchradi.

Keyin u EM Legend Featherweight Tournamentda jang chiqdi. Pan Jiayunga qarshi jangda hakamlarning qarori bilan bir ovozdan gʻolib deb topilib, turnir finaliga yoʻllanma oldi. Final jangida esa Men Guodongga qarshi uchinchi raundda KO bilan gʻalaba qozondi.

Glory 67 musobaqasida Anvar amaldagi Glory Featherweight chempioni Petpanomrung Kiatmuu9 bilan jang qildi. Bu jangda Petpanomrung hakamlarning yakdil qarori bilan gʻalaba qozondi.

Boynazarov 2023-yil 2-iyul kuni Osaka shahrida boʻlib oʻtgan RISE World Series 2023 musobaqasida yengil vazn toifasida sobiq RISE chempioni Kento Xaraguchi bilan toʻqnash keldi.

## Aralash jang sanʼatidagi faoliyatii
Boynazarov 2020-yil 12-dekabr kuni Combat Night Pro 19 musobaqasida Genri Krappga qarshi jang sanʼatida debyut qildi. Bu jangda birinchi raundda nokaut bilan gʻalaba qozondi. 2021-yil 13-mart kuni esa Combat Night Pro 20 musobaqasida Rob Fullerni 99 soniya ichida nokautga uchratib, yana bir gʻalabaga erishdi.

Boynazarov 2022-yilning 14-yanvarida LFA 121 musobaqasida John Pham bilan toʻqnash keldi. Unga John Phamni nokautga uchratish uchun atigi 21 soniya kifoya qildi.

Boynazarov 2022-yil 9-avgust kuni Dana Whitening 49-turida Erik Silva bilan toʻqnash keldi. U birinchi raundning boshidayoq texnik nokaut bilan jangni yutqazdi.

## Manbalar
Akim Jemilev

**Akim Abdurahmanovich Jemilev** (; 1918-yil 9-may, Kuchuk-Oʻzen, Yalta tumani – 2001-yil 11-dekabr, Simferopol) – qrim-tatar xoreografi. Ulugʻ Vatan urushi qatnashchisi. Ukrainada xizmat koʻrsatgan artist (1994).

## Hayoti
Akim Abdurahmanovich Jemilev 1918-yil 9-mayda Kuchuk-Oʻzen qishlogʻida tugʻilgan. 1933-yilda otasi Guzhtransport boshligʻi lavozimiga oʻtkazilgan. Akim zavod maktabiga oʻqishga kirgan va bir vaqtning oʻzida isteʼmolchilar kooperatsiyasi klubining raqs ansamblida ham tahsil olgan. U xoreograf Usein Bakkalga shogirdlikka tushgan.

1936-yilda Qrim davlat opera va balet teatrining raqs ansambli solisti boʻlgan. U „Agyr-ava“, „Choban-oyun“, „Haitarma“ kabi qrim-tatar raqslari va SSSR xalqlarining raqslarini ijro etgan. Moskvadagi SSSR xalqlari ijodi festivali laureati boʻlgan (1938). U Qrimning Yalta Sharq raqs ansambli, Qrim drama teatri va Opera va balet teatrida raqqos boʻlgan.

1940-yilda armiyaga chaqirilgan. Ulugʻ Vatan urushi yillarida artilleriyachi boʻlib xizmat qilgan. Stalingrad va Kursk janglarida qatnashgan. Belgorod, Xarkov, Iskandariya va Kirovogradni ozod qilishda ishtirok etgan. Dnepr jangida va Kiev hujum operatsiyasida qatnashgan. Viktor Gudimenko va Nusret Shabanov bilan birgalikda 1945-yil sentyabr oyida Pragadagi Lucerne teatrida kontsert berishgan.

1946-yilning bahorida demobilizatsiya qilinganidan soʻng, Gorlovkaga borgan. 1944-yilda esa deportatsiya qilingan qarindoshlari joylashgan Oʻzbekiston SSRning Yangiyoʻl shahriga koʻchib oʻtgan. Yangiyoʻldagi Toshkent viloyat teatrida solist boʻlib ishlagan. Shahardagi neft va paxtani qayta ishlash zavodlarida badiiy havaskorlik jamoalarini tashkil etishda qatnashgan.

1956-yilda Toshkent davlat „Haytarma“ ansamblida ish boshlagan. 1976-yildan buyon xoreograf boʻlib ishlaydi. 1980-yilda Novorossiyskga koʻchib oʻtgan va u yerda qrim-tatar raqslarini ijro etuvchi ansambl tuzgan. 1984-yilda „Haytarma ansambli raqslari“ kitobini yozgan.

U Qrim-tatar milliy harakati aʼzosi boʻlgan. 1988-yilda Simferopolga qaytib kelgan. 1989-yildan 1993-yilgacha Qrim-tatar musiqali drama teatrining xoreografi boʻlgan.

Akim Abdurahmanovich Jemilev 2001-yil 11-dekabrda Simferopolda vafot etgan.

## Mukofotlari
* „Jasorat uchun“ medali (1942).
* „Qizil Yulduz“ ordeni (1943).
* „Harbiy xizmatlari uchun“ medali (1945).
* „2-darajali Vatan urushi“ ordeni (1985).
* „Ukrainada xizmat koʻrsatgan artist“ unvoni (1994).

## Adabiyotlar
* Урсу Д. П. Деятели крымскотатарской культуры (1921—1944 гг.), с. 112—113
* Кулик О. Нездоланний Аким // Урядовий кур’єр. — 2004. — 17 квітня. — С. 8-9.
* Усеинова Гульнара. Он сотворял чарующие танцы // Голос Крыма (2008).

## Manbalar
Moisey Itkin

**Moisey Ruvimovich Itkin** (1920-yil 15-mart, Rostov-Don, RSFSR – 2005-yil 29-may, Rostov-Don, Rossiya) – sovet shoiri, shifokori va Rossiya Yozuvchilar uyushmasi aʼzosi.

## Hayoti
Moisey Ruvimovich Itkin 1920-yil 15-martda RSFSRning Rostov-Don shahrida shifokorlar oilasida tugʻilgan. U 1944-yilda Toshkent tibbiyot institutining tibbiyot fakultetini tugatib, 1944—1954-yillarda Oʻzbekistonda harbiy shifokor boʻlib xizmat qilgan. Moisey Itkin 1955—1958-yillarda Moʻgʻulistondagi ekspeditsiyalar qatnashgan. 1958—1984-yillarda Rostov-Donda oftalmolog boʻlib ishlagan. U Ulugʻ Vatan urushida qatnashnashgan va urush vaqtida ogʻir yaralangan.

Moisey Ruvimovich Itkin 2005-yil 29-mayda vafot etadi va Rostov-Don shahridagi yahudiylar qabristoniga dafn qilinadi.

## Ijodi
Moisey Ruvimovich Itkin adabiy faoliyatini 1950-yilda boshlagan. Uning 9ta sheʼriy toʻplami 1993—2004-yillarda nashr etilgan.

Moisey Itkinning 65 ta sheʼri „Don toʻlqini“ jurnalida, 46 ta sheʼri „Moviy ovoz“ toʻplamida bosilib chiqqan.

## Mukofotlari
Muso Ruvimovich Itkin 1-darajali Vatan urushi ordeni, „Harbiy xizmatlari uchun“ va „Germaniya ustidan qozonilgan gʻalaba uchun“ medallari, Moʻgʻulistonning „Qutb yulduzi“ ordeni, Xitoyning „Doʻstlik belgisi“ ordeni, „ Veteran“ medallari bilan taqdirlangan. „Mehnat sharafi“, „Gʻalabaning 40 yilligi“, „Georgiy Jukov“ va boshqa bir qator medallarni qoʻlga kiritgan.

Moisey Itkin 85-yillik yubileyida Rostov viloyati Madaniyat vazirligidan minnatdorchilik maktubini qabul qilgan.

## Asarlari
* Ko'p qavatli daraxt: She'riy to'plam. - Rostov-Don, 1993-yil
* Tasodifiy kitob: she'rlar to'plami. - Rostov-Don: Gefest, 1996-yil
* Gulli sonet: she'rlar to'plami. - Rostov-Don, 1998-yil.
* Osmondagi boshoq: She'rlar to'plami. - Rostov-Don, 1998-yil.
* Ikki kitobdan: She'rlar to'plami. - Rostov-Don, 2000-yil.
* Kumush ip: She'rlar to'plami. - Rostov-Don, 2000-yil.
* Fleyta va skripkada (Tanlangan asarlar): She'riy to'plam. - Rostov-Don, 2001-yil.
* Tongni qaytaring (yettinchi she’rlar kitobi): She’riy to‘plam. - Rostov-Don, 2003-yil.
* Takrorlar ham yo‘q...: She’rlar to‘plami. - Taganrog: Y.D.Kuchma, 2004-yil.

## Manbalar